সোনার সিলেট ডটকম | ২০ সদস্যের টাইগার স্কোয়াডে চমকের বন্যা
২০ সদস্যের টাইগার স্কোয়াডে চমকের বন্যা
Published: 06 09 2016 Tuesday || Updated: 06 09 2016 Tuesday
ক্রীড়াঙ্গন ডেস্ক।। আফগানিস্তান ও ইংল্যান্ডের বিপক্ষে ওয়ানডে সিরিজের জন্য ২০ জনের দল ঘোষণা করেছে বাংলাদেশ ক্রিকেট বোর্ড (বিসিবি)। ৩০ সদস্যের প্রাথমিক দল বাদ পড়েছেন ১২ ক্রিকেটার। ২০ সদস্যের দলে জায়গা পেয়েছেন এইচপি ক্যাম্পের তিন ক্রিকেটার-মেহেদি হাসান মিরাজ, শুভাশিষ রায় ও আলাউদ্দিন বাবু।
৩০ সদস্যের দল থেকে বাদ পড়েছেন-লিটন কুমার দাস, শাহরিয়ার নাফিস, রকিবুল হাসান, সোহরাওয়ার্দী শুভ, মোহাম্মদ মিঠুন, শুভাগত হোম, মুমিনুল হক, নুরুল হাসান সোহান, আরাফাত সানি, জুবায়ের হোসেন লিখন, কামরুল ইসলাম রাব্বি ও মুক্তার আলী।
ঈদুল আজহার ছুটি কাটিয়ে আগামী ১৮ সেপ্টেম্বর ২০ সদস্যের স্কোয়াড মিরপুরে ক্যাম্পে যোগ দেবেন।
বুধবার (৭ সেপ্টেম্বর) থেকে ঈদুল আজহার ছুটিতে যাবেন ক্রিকেটাররা। ছুটি কাটাতে আগামীকালই দেশে ফিরে যাচ্ছেন বাংলাদেশ দলের নবনিযুক্ত বোলিং কোচ কোর্টনি ওয়ালশ। ক্যাম্প শুরুর একদিন আগে ১৭ সেপ্টেম্বর বাংলাদেশে ফিরবেন এ কিংবদন্তি ওয়েস্ট ইন্ডিজ পেসার। ওয়ালশের ফেরার দিনই ঢাকায় ফিরবেন অস্ট্রেলিয়ায় অবস্থানরত বাংলাদেশ দলের হেড কোচ চন্ডিকা হাথুরুসিংহে।
২০ সদস্যের বাংলাদেশ দল: তামিম ইকবাল খান, সৌম্য সরকার, ইমরুল কায়েস, এনামুল হক বিজয়, মোসাদ্দেক হোসেন সৈকত, সাকিব আল হাসান, মাহমুদউল্লাহ রিয়াদ, নাসির হোসেন, মুশফিকুর রহিম, সাব্বির রহমান, তাইজুল ইসলাম, মাশরাফি বিন মর্তুজা, শফিউল ইসলাম, তাসকিন আহমেদ, রুবেল হোসেন, মোশাররফ হোসেন রুবেল, শুভাশিষ রায়, মেহেদি হাসান মিরাজ আলাউদ্দিন বাবু, আল-আমিন হোসেন।
« « জামিন পেয়েছেন শিক্ষা ডটকম সম্পাদক
কিবরিয়া হত্যা মামলায় আরিফের জামিন » »